**OBRAZAC**

|  |  |
| --- | --- |
| **IZVJEŠTAJ O SPROVEDENOJ ANALIZI PROCJENE UTICAJA PROPISA** | |
| **PREDLAGAČ** | Ministarstvo održivog razvoja i turizma |
| **NAZIV PROPISA** | Nacrt zakona o izmjenama i dopunama Zakona o građevinskim proizviodima |
| **1. Definisanje problema**   * **Koje probleme treba da riješi predloženi akt?** * **Koji su uzroci problema?** * **Koje su posljedice problema?** * **Koji su subjekti oštećeni, na koji način i u kojoj mjeri?** * **Kako bi problem evoluirao bez promjene propisa (“status quo” opcija)?** | |
| Zakon o građevinskim proizvodima ("Službeni list Crne Gore", br. 18/14 i 51/17), koji je Skupština Crne Gore donijela aprila 2014.godine (sa izmjenama i dopunama iz avgusta 2017.godine) je krovni legislativni akt u oblasti građevinskih proizvoda. Donošenjem navedenog zakona stvoren je zakonski okvir za propisivanje uslova, postupaka i procedura ocjenjivanja svojstava i dokazivanja upotrebljivosti građevinskih proizvoda u Crnoj Gori, kao uslova za njihovu isporuku na tržište u mjeri potrebnoj za ispunjenje osnovnih zahtjeva za objekte, određenih posebnim propisima, a sve u cilju realizacije opredjeljenja Crne Gore da se uključi u evropske integracije.  Primjedbe Evropske komisije na tekst navedenog zakona, u smislu njegove usaglašenosti sa Regulativom broj 305/2011 Evropskog parlamenta i savjeta od 9. marta 2011.godine, Crna Gora je dobila tek 2019.godine, nakon čega su uslijedile konsultacije sa ekspertima iz EU, kako bi se dobijene primjedbe na prihvatljiv način za Crnu Goru, ugradile u tekst Izmjena i dopuna Zakona o građevinskim proizvodima.  Suštinska primjedba Evropske komisije je bila da Regulativa broj 305/2011, obuhvata samo uslove za stavljanje na tržište, odnosno stavljanje na raspolaganje građevinskih proizvoda na tržištu utvrđivanjem **usaglašenih pravila o načinu procjene i deklarisanja građevinskih proizvoda i CE označavanje građevinskih proizvoda**. Posebno, Regulativa broj 305/2011 ne obuhvata „primjenljivost građevinskih proizvoda“ niti njihovu „upotrebu“ u EU, odnosno navedena pitanja su ostavljena državama članicama da ih urede nacionalnim propisima. Naročito je ostavljeno državama članicama da utvrde uslove za građevinske radove, pri čemu se moraju poštovati usaglašeni standardi. Navedeno znači da na nivou EU sve njene članice direktno primjenjuju Regulativu broj 305/2011, a pitanja koja nijesu riješena tom regulativom dodatno uređuju nacionalnim zakonodavstvom.  Priroda Regulative broj 305/2011 je takva da je usko vezana za jedinstveno EU tržište, pa samim tim njeno suštinsko transponovanje u crnogorski pravni sistem nije ni moguće zbog same činjenice da crnogorsko tržište nije jedinstveno i integralno sa EU tržištem. Naime, Regulativa može da Crnoj Gori posluži kao ogledni primjer da po sličam/identičnim uslovima i procedurama stavi na crnogorsko tržište građevinske proizvode proizvedene izvan EU, bilo da su proizvedeni u Crnoj Gori, bilo izvan Crne Gore (isključujući EU). Tako da u suštini, cjelokupni Zakon o građevinskim proizvodima, iako na prvi pogled bi se zaključilo da je njime transponovana Regulativa o građevinskim proizvodima, zapravo predstavlja neharmonizovano zakonodavstvo i svojevrsnu pripremu za pravila ponašanja u ovoj oblasti od trenutka kada Crna Gora postane članica evropske zajednice naroda.  Jedna od primjedbi Evropske komisije odnosila se i na član 62 Zakona o građevinskim proizvodima. Naime, odredba člana 62 odnosi se na odredbe ovog zakona koji se tiču stavljanje znaka usaglašenosti „CE“. Imajući u vidu da zbog toga što crnogorsko tržište nije jedinstveno sa EU tržištem, onemogućeno je stavljanje znaka „CE“ u Crnoj Gori do pristupanja EU i to do trenutka kada će se crnogorsko tržište objediniti sa EU tržištem. Sa druge strane, tačno je da će tog istog momenta sve odredbe zakona koje se tiču Regulative morati staviti van snage, što znači da se ove odredbe ni u jednom trenutku neće primjenjivati, već će se direktno primjenjivati odredbe Regulative koje su adekvatno prenijete u ovaj zakonski propis. Međutim, ocjenjeno je važno da se u ovom trenutku urede, iz prostog razloga da bi se crnogorsko tržište već upoznalo i pripremilo na obaveze koje ih očekuju u samoj Regulativi i to od trenutka pristupanja Crne Gore Evropskoj uniji.  Kako Crna Gora još uvijek nije članica EU, to je Zakonom o građevinskim proizvodima obuhvaćeno i usaglašeno i neusaglašeno područje građevinskih proizvoda, zbog čega je Evropska komisija dala primjedbu da se u tekstu Zakona jasno definiše koje odredbe se odnose na usaglašeno, a koje naneusaglašeno područje, a sve u svrhu ocjenjivanja zakonodavstva u svijetlu Regulative broj 305/2011. | |
| **2. Ciljevi**   * **Koji ciljevi se postižu predloženim propisom?** * **Navesti usklađenost ovih ciljeva sa postojećim strategijama ili programima Vlade, ako je primjenljivo.** | |
| Cilj predloženih rješenja u Nacrtu zakona o izmjenama i dopunama Zakona o građevinskim proizvodima je usaglašavanje sa primjedbama koje je Evropska komisija dala na osnovni tekst navedenog zakona.  Zakonom o građevinskim proizvodima obezbijeđen je zakonski okvir za definisanje uslova za stavljanje građevinskih proizvoda na tržište, odnosno stavljanje na raspolaganje građevinskih proizvoda na tržištu u Crnoj Gori kao uslova za njihovo stavljanje na tržište i upotrebu u mjeri potrebnoj za ispunjenje osnovnih zahtjeva za objekte, određenih posebnim propisima, a sve u cilju realizacije opredjeljenja Crne Gore da se uključi u evropske integracije. | |
| **3. Opcije**   * **Koje su moguće opcije za ispunjavanje ciljeva i rješavanje problema? (uvijek treba razmatrati “status quo” opciju i preporučljivo je uključiti i neregulatornu opciju, osim ako postoji obaveza donošenja predloženog propisa).** * **Obrazložiti preferiranu opciju?** | |
| Preferirana opcija obezbijediće pozitivno mišljenje na tekst Zakona o građevinskim proizvodima u smislu njegove usklađenosti sa Regulativom broj 305/2011 Evropskog parlamenta i savjeta od 9. marta 2011.godine, koja propisuje uslove za isporuku na tržište građevinskih proizvoda i ukida Direktivu Savjeta 89/106/ЕЕC / Regulation (EU) No 305/2011 of the European Parliament and of the Council of 9 March 2011 laying down harmonised conditions for the marketing of construction products and repealing Council Directive 89/106/EEC. | |
| **4. Analiza uticaja**   * **Na koga će i kako će najvjerovatnije uticati rješenja u propisu - nabrojati pozitivne i negativne uticaje, direktne i indirektne.** * **Koje troškove će primjena propisa izazvati građanima i privredi (naročito malim i srednjim preduzećima)** * **Da li pozitivne posljedice donošenja propisa opravdavaju troškove koje će on stvoriti,** * **Da li se propisom podržava stvaranje novih privrednih subjekata na tržištu i tržišna konkurencija;** * **Uključiti procjenu administrativnih opterećenja i biznis barijera.** | |
| Zakon o iznjenama i dopunama Zakona o građevinskim proizvodima neće proizvesti ekonomski uticaj ni na građane ni na privredu, a nema ni administrativnih opterećenja. | |
| **5. Procjena fiskalnog uticaja**   * **Da li je potrebno obezbjeđenje finansijskih sredstava iz budžeta Crne Gore za implementaciju propisa i u kom iznosu?;** * **Da li je obezbjeđenje finansijskih sredstava jednokratno, ili tokom određenog vremenskog perioda? Obrazložiti;** * **Da li implementacijom propisa proizilaze međunarodne finansijske obaveze? Obrazložiti;** * **Da li su neophodna finansijska sredstva obezbijeđena u budžetu za tekuću fiskalnu godinu, odnosno da li su planirana u budžetu za narednu fiskanu godinu?;** * **Da li je usvajanjem propisa predviđeno donošenje podzakonskih akata iz kojih će proisteći finansijske obaveze?;** * **Da li će se implementacijom propisa ostvariti prihod za budžet Crne Gore?;** * **Dbrazložiti metodologiju koja je korišćenja prilikom obračuna finansijskih izdataka/prihoda;** * **Da li su postojali problemi u preciznom obračunu finansijskih izdataka/prihoda? Obrazložiti;** * **Da li su postojale sugestije Ministarstva finansija na nacrt/predlog propisa?;** * **Da li su dobijene primjedbe implementirane u tekst propisa? Obrazložiti.** | |
| Nije potrebno obezbjeđenje finansijskih sredstava iz budžeta Crne Gore.  Iz implementacije propisa ne proizilaze međunarodne finansijske obaveze. | |
| **6.** K**onsultacije zainteresovanih strana**   * **Naznačiti da li je korišćena eksterna ekspertiza i ako da, kako;** * **Naznačiti koje su grupe zainteresovanih strana konsultovane, u kojoj fazi RIA procesa i kako (javne ili ciljane konsultacije);** * **Naznačiti glavne rezultate konsultacija, i koji su predlozi i sugestije zainteresovanih strana prihvaćeni odnosno nijesu prihvaćeni, Obrazložiti** | |
| Kroz IPA Projekat 2014 „Tehnička pomoć za usklađivanje i sprovođenje pravne tekovine EU u oblasti unutrašnjeg tržišta“ (Technical Assistance for Alignment and Implementation of the EU Internal Market Acquis) obezbijeđena je ekspertska pomoć g-đe Sanje Živković, kroz koji su dobijeni predlozi kako da se primjedbe Evropske komisije na Zakon o o građevinskim proizvodima, u smislu njegove usaglašenosti sa Regulativom broj 305/2011 Evropskog parlamenta i Savjeta od 9. marta 2011.godine, inkorporiraju u tekst Izmjena i dopuna Zakona o građevinskim proizvodima.  U skladu sa članom 12 Uredbe o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija (“Sl. list CG”, br. 41/18), Ministarstvo održivog razvoja i turizma, objavilo je Javni poziv za konsultovanje zainteresovane javnosti povodom izrade Nacrta zakona o izmjenama i dopunama Zakona o građevinskim proizvodima, dana 09.03.2020.godine, na internet starnici Ministarstva i portalu e-uprave. U periodu određenom za konsultovanje zainteresovane javnosti, nije bilo zainteresovanih subjekata za učešće u konsultacijama, i nije bilo dostavljenih inicijativa, predloga, sugestija i komentara. Rješenjem Ministarstva, formirana je Radna grupa za izaradu navedenog Nacrta zakona, a u čijem sasatavu su, pored predstavnika Ministarstva održivog razvoja i turizma, bili uključeni i predstavnici Uprave za inspekcijske poslve, kao i predstavnici privrednog sektora. | |
| **7: Monitoring i evaluacija**   * **Koje su potencijalne prepreke za implementaciju propisa?**   **Koje će mjere biti preduzete tokom primjene propisa da bi se ispunili ciljevi?**   * **Koji su glavni indikatori prema kojima će se mjeriti ispunjenje ciljeva?** * **Ko će biti zadužen za sprovođenje monitoringa i evaluacije primjene propisa?** | |
| Ne očekuju se prepreke za primjenu Izmjena i dopuna zakona.  Za primjenu propisa biće neophodno donijeti i izmjene i dopune dva podzakonska akta, a sve u cilju njihovog usaglašavanja sa izmjenama i dopunama predviđenim ovim Nacrtom zakona.. | |

Podgorica, 14. novembra 2020.godine

**p.o. RUKOVODILAC RADOM MINISTARSTVA**

**Duško Marković, predsjednik Vlade Crne Gore**